Înregistrări din ședința PNL. Stolojan: E o ciupercărie cu consultațiile la privat. Cîrstoiu să explice, altfel va fi ciuca bătăilor
Declarație care pune și mai mult jar pe foc în scandalul candidatului coaliției pentru Primăria Capitalei. Nemulțumirile legate de acesta s-au auzit chiar de la lideri ai Partidului Național Liberal în ședința conducerii de aseară. Fostul președinte PNL, Theodor Stolojan a atras atenția în ședință de situația medicului și a avertizat că tot acest scandal se va precipita nu doar asupra Bucureștiului, dacă medicul Cătălin Cîrstoiu nu va veni cu lămuriri în legătură cu suspiciunile de incompatibilitate.